પોલીસે આ માહિતીના આધારે કઠુઆ અને આસપાસના વિસ્તારોમાં એલર્ટ જાહેર કરી દઈ ફરાર યુવાનોને પકડવા તપાસ હાથ ધરી છે. હાલ આ વિસ્તારમાંથી પસાર થતાં તમામ વાહનોની તપાસ કરવામાં આવી રહી છે. જાણકારી મુજબ આ યુવાનો રાજૌરીના રહીશ હોવાનું માનવામાં આવે છે. કારણકે તેઓ સ્થાનિક ભાષામાં વાત કરતા હતા. તેમજ તેમની પાસે કોઈ સામાન કે હથિયાર જોવા મળ્યા ન હતા. જોકે તેમ છતાં પોલીસ આ મામલે સખ્તાઈ અપનાવી તપાસ અભિયાન ચલાવી રહી છે. દરમિયાન ગત સપ્તાહમાં એલઓસી નજીકના જમ્મુ-કાશ્મીરના કૂપવાડામાં સેનાના આર્ટીલરી કેમ્પ પર થયેલા આંતકી હુમલામાં એક કેપ્ટન સહિત ત્રણ જવાન શહીદ થયા હતા. ત્યાર બાદ રાજ્યમાં સુરક્ષા દળોએ કેમ્પની સુરક્ષા વ્યવસ્થા વધારી દીધી છે.